Representa una zona d'antigo poblamiento serbo en total continación territorial con Montenegro y Serbia. Un d'os primers estaus serbiscos yera precisament en esta zona, o principau u župa de Travunja, toponimo que retiene a capital d'esta rechión (Trebinje). Quedó baixo poder serbo dende o encomienzo d'a Guerra de Bosnia, encara que bi habió intervencions d'as fuerzas regulars y irregulars crovates por estar una zona dende a on que os serbos atacaban as suyas posicions de Ragusa y d'Herzegovina central. Por a Paz de Dayton de 1995 os territorios d'Herzegovina oriental de mayoría serba y baixo o suyo control quedoron en a Republica Serbisca, de fuera d'unas aldeyas serbiscas d'una francha de territorio chunto a la muga con o sudeste de Croacia, que se cedioron por motivos estratechicos a la Federacija.